**Paksi Közművelődési Nonprofit Kft.**

**Dunakömlődi Fiókkönyvtára**

**Könyvtári szabályzat**

Beiratkozott olvasók kölcsönözhetnek könyvet, DVD-t, havi lapokat és helyben használhatják a könyvtárat.

Nem beiratkozott olvasók a könyvtár nyitva tartási idejében használhatják a könyvtári dokumentumokat.

Egy alkalommal 6 dokumentum kölcsönözhető.

A kölcsönzési határidő 1 hónap könyv esetén. (Sajtótermék: 2 hét, DVD: 7 nap)

A könyvtár állományában nem található dokumentumokat könyvtárközi kölcsönzéssel biztosítjuk. Térítésmentesen a Paksi Közművelődési Nonprofit Kft. Könyvtárából, a paksi Pákolitz István Városi Könyvtárból és a szekszárdi Illyés Gyula Megyei Könyvtárból.

Könyvtárközi kölcsönzés egyéb könyvtárakból 700,-Ft/könyv. Az olvasó egy alkalommal legfeljebb 2 kérést adhat le. Fénymásolat kérése esetén a könyvtár a másolás költségét és a postai szállítás díját kéri az olvasótól – számla ellenében.

A határidő után visszahozott dokumentumokért késedelmi díjat számolunk fel, ami 5,-Ft naponta. Többszöri késedelem esetén az olvasó kizárható a kölcsönzésből.

Az elveszített, megrongált dokumentumokat a használó köteles ugyanazon mű ugyanazon kiadásával pótolni. Ha ez nem lehetséges, akkor az adott mű gyűjteményi értékét kell megfizetnie, ami nem mindig egyezik a dokumentum árával.

Könyvtárhasználati szabályzat betartását az olvasó beiratkozásakor aláírásával fogadja el.

Szolgáltatásaink: (minden könyvtári dokumentumra vonatkozik: könyv, folyóirat, DVD)

* könyvtárközi kölcsönzés: eredeti vagy másolat kérése
* előjegyzés: meghatározott ideig, értesítés telefonon vagy írásban
* általános tájékoztatás: könyvtárról, más könyvtárak szolgáltatásairól, városi és vidéki kulturális programokról
* szakirodalmi tájékoztatás: irodalomkutatás, helytörténeti információk, bibliográfiai adatszolgáltatás
* kölcsönzés: könyv, sajtótermék, DVD
* rendezvények: látogatói csoportok fogadása, könyv- és könyvtárhasználati órák, rendhagyó könyvtári órák, szerző-közönség találkozók, könyvbemutatók, film- és diafilm vetítések, kiállítások.

Szeretettel várom:

Lampert Marianna

könyvtáros